钦定古今图书集成/明伦汇编/氏族典/第371卷 > 《廖用贤尚友录》 > 严世期
## 钦定古今图书集成/明伦汇编/氏族典/第371卷 > 《廖用贤尚友录》 > 严世期

按《宋书严世期传》：“世期，会稽山阴人也。好施慕善，出
自天然。同里张迈等三人，妻各产子，时岁饥俭，虑不
相存，世期分食解衣，以赡其乏，三子并得成长。同县
俞阳妻庄年九十，庄女兰七十，并各老病，单孤无所
依，世期衣饴之。二十馀年死，并殡葬宗亲。严弘乡人
潘伯等十五人，荒年并饿死，露骸不收，世期买棺器”
殡埋，存育孩幼。山阴令何曼之表言之。元嘉四年，有
司奏榜门曰“义行严氏之闾。”